Departement Orne
D'Orne ass e franséischt Departement an der Regioun Basse-Normandie. Et huet säin Numm vum Floss Orne.

D'Orne ass ee vun den 83 franséischen Departementer déi de 4. Mäerz 1790 gegrënnt goufen. De gréissten Deel vum Territoire huet virdrun zum Herzogtum Normandie an dem Herzogtum Alençon gehéiert. De südëstlechen Deel koum vun der Grofschaft Perche.

Vu Juni 1815 bis November 1818 war d'Orne, no der Néierlag vum Napoleon, vu preiseschen Truppe besat.

Mat den Departementer Calvados a Manche gehéiert d'Orne zu der Regioun Normandie. Ronderëm leien de Calvados, am Westen d'Manche am Süden d'Mayenne an d'Sarthe (Pays de la Loire), am Südosten d'Eure-et-Loir (Centre) an am Nordosten d'Eure.

De Weste vum Departement ass en Deel vum Bocage normand. Den Zentrum ass flaacht Land, wou Fruucht ugbaut gëtt (d'Campagne d'Argentan an d'Campagne d'Alençon). Am Zentrum an am Nordoste bedeckt de südleche Pays d'Auge d'Departement. Am Nordosten ass de Pays d'Ouche deen an der Eure virugeet. Am Osten a Südosten erstreckt sech d'Perche mat senge Bëscher.

Et gëtt zwéi regional Naturparken:
De Parc naturel régional du Perche an de Parc naturel régional Normandie-Maine. 
Héchste Punkt am Departement ass de Signal d'Écouves (417 m).

D'Orne ass bekannt fir seng Päerdsziichtereien.

Typesche Kascht vun do ass ë. a.:

 de Camembert,
 de Pommeau,
 d'Poiré (AOC am Domfrontais),
 de Cidre,
 de Calvados,
an och verschidde Charcuterien (Träipen) a Patisserien.

Um Spaweck 
 Préfecture
 Conseil général
 Le Comité Départemental du Tourisme de l'Orne

Kuckt och 
 Arrondissementer am Departement Orne
 Kantonen am Departement Orne
 Lëscht vun de Gemengen am Departement Orne